Дзейнасць ФБ непарыўна звязана з дзейнасцю БДУ. Усе паслугі і інфармацыйныя рэсурсы, якія прадстаўляюцца бібліятэкай, накіраваны на задавальненне інфармацыйных, адукацыйных, навуковых запатрабаванняў студэнтаў, выкладчыкаў, навукоўцаў універсітэта. Для гэтага бібліятэка ўвесь час папаўняе свае фонды, прапануе доступ да значнай для ўніверсітэта інфармацыі з усяго свету, стварае камфортныя ўмовы для працы ў сценах бібліятэкі, праводзіць навучанне сваіх карыстальнікаў з мэтай удасканалення навыкаў пошуку, выкарыстання інфармацыі і прасоўвання навуковых і даследчых прац навукоўцаў БДУ ў сусветнай інфармацыйнай прасторы.